# 

ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ

Π.Ε. ΗΜΑΘΙΑΣ

# ΔΗΜΟΣ ΗΡΩΙΚΗΣ ΠΟΛΕΩΣ ΝΑΟΥΣΑΣ

# ΑΠΟΣΠΑΣΜΑ

**Από το Πρακτικό της αριθμ. 30ης 19/07/2021 Έκτακτης Συνεδρίασης**

**της Οικονομικής Επιτροπής του Δήμου Η.Π. Νάουσας**

**Αριθμός Απόφασης 288/2021**

**ΘΕΜΑ:** Έγκριση της 8ης Αναμόρφωσης Προϋπολογισμού Δ. Ηρωικής Πόλεως Νάουσας έτους 2021 (Ο.Υ.)- εισήγηση προς το Δημοτικό Συμβούλιο

Στη Νάουσα και στο δημοτικό κατάστημα σήμερα στις 19του μήνα Ιουλίου του έτους 2021 ημέρα της εβδομάδας Δευτέρα και ώρα 13:00 έως 13:30 συνήλθε σε (δια περιφοράς – μέσω τηλεφώνου) Έκτακτη Συνεδρίαση η Οικονομική Επιτροπή, ύστερα από τη με αρ. πρωτ. 11118/19-07-2021 έγγραφη πρόσκληση του Προέδρου, που δόθηκε στον κάθε σύμβουλο σύμφωνα με το με το άρθρο 77 του Ν. 4555/2018 όπως τροποποιήθηκε και ισχύει και τις διατάξεις του άρθρου 10 της Πράξης Νομοθετικού Περιεχομένου (ΦΕΚ 55/Α/11-3-2020 – «κατεπείγουσες διατάξεις για τη λειτουργία Δήμων και Περιφερειών κατά τη διάρκεια της λήψης μέτρων αποφυγής της διάδοσης του κορωνοϊούCOVID-19» και τις με αριθμό 163/29-05-2020, 426/13-11-2020 εγκυκλίους του Υπουργείου Εσωτερικών.

Αφού διαπιστώθηκε ότι υπάρχει νόμιμη απαρτία (άρθρο 75 του Ν.3852/10), δεδομένου ότι σε σύνολο εννέα (9) μελών ήταν παρόντα (δια περιφοράς) τα εφτά (7) μέλη:

ΠΑΡΟΝΤΕΣ ΑΠΟΝΤΕΣ

1. Καραγιαννίδης Αντώνιος (Πρόεδρος) 1)Βαλσαμίδης Σταύρος
2. Αδαμίδης Παύλος 2) Δολδούρης Θεόδωρος
3. Λακηνάνος Αγγελάκης
4. Τσέλιος Σταύρος
5. Τζουβάρας Βασίλειος
6. Θανασούλης Δημήτριος
7. Τασιώνας Γεώργιος

οι οποίοι δεν προσήλθαν αν και

νόμιμα προσκλήθηκαν

Στη συνεδρίαση ήταν παρούσα και η Ανθοπούλου Μυρούλα υπάλληλος του Δήμου για την τήρηση των πρακτικών.

Ο Πρόεδρος κήρυξε την έναρξη της δια περιφοράς έκτακτης συνεδρίασης της Οικονομικής Επιτροπής και εισηγούμενος το 1ο θέμα της ημερήσιας διάταξης,το οποίο ομόφωνα αποφασίστηκε να συζητηθεί ως κατεπείγον,για την: «Έγκριση της 8ης Αναμόρφωσης Προϋπολογισμού Δ. Ηρωικής Πόλεως Νάουσας έτους 2021 (Ο.Υ.)- εισήγηση προς το Δημοτικό Συμβούλιο», ανέφερε την από 16-07-2021 εισήγηση της Διεύθυνσης Οικονομικών Υπηρεσιών του Δήμου, η οποία έχει ως εξής:

ΑΙΤΙΟΛΟΓΗΣΗ ΕΚΤΑΚΤΟΥ: Επείγει η έγκαιρη πληρωμή προστίμου προς ΕΦΚΑ προκειμένου ο Δήμος να λάβει ασφαλιστική ενημερότητα η οποία είναι απαραίτητη για εκταμίευση ποσών για έργα τα οποία βρίσκονται σε εξέλιξη.

**ΘΕΜΑ : 8η Αναμόρφωση Προϋπολογισμού Δ. Ηρωικής Πόλεως Νάουσας έτους 2021 (Ο.Υ.) - εισήγηση προς Οικονομική Επιτροπή**

Σύμφωνα με την παραγρ.1 & 2 τουάρθρου 77 Ν. 4172/2013 όπως αντικατ/κε με το άρθρο 189 του Ν. 4555/18, ΦΕΚ-133 Α/19-7-18 όπου ορίζονται τα εξής:«1. Με κοινή απόφαση των Υπουργών Οικονομικών και Εσωτερικών που εκδίδεται τον Ιούλιο κάθε έτους, ύστερα από γνώμη της Κεντρικής Ένωσης Δήμων Ελλάδας (ΚΕΔΕ), παρέχονται οδηγίες για την κατάρτιση, εκτέλεση και αναμόρφωση του προϋπολογισμού των δήμων και ρυθμίζεται κάθε άλλο σχετικό θέμα για την εφαρμογή των επόμενων παραγράφων. Με όμοια απόφαση, μπορεί επίσης να καθορίζονται ανώτατα όρια για την εκτίμηση των ιδίων εσόδων ή επιμέρους ομάδων τους που εγγράφονται στον προϋπολογισμό και ορίζονται τα ίδια έσοδα ή ομάδες αυτών.2. Ο προϋπολογισμός καταρτίζεται με βάση τις οδηγίες που παρέχονται ετησίως με την κοινή απόφαση των Υπουργών Οικονομικών και Εσωτερικών της παραγράφου 1 και ύστερα από αιτιολογημένη εισήγηση της Οικονομικής Υπηρεσίας του δήμου, για το εκτιμώμενο ύψος εσόδων και ιδίως των ιδίων εσόδων, σύμφωνα με τις οδηγίες αυτές.» εκδόθηκε η **Κ.Υ.Α.46735/23-07-20 (ΦΕΚ/3170 Β):** «Παροχή οδηγιών για την κατάρτιση του προϋπολογι­σμού των δήμων, οικονομικού έτους 2021 – τροπο­ποίηση της υπ’ αριθμ. 7028/2004 (Β΄ 253) απόφασης».

Στην παραγρ 5 τουάρθρου 77 Ν. 4172/2013 όπως αντικατ/κε με το άρθρο 189 του Ν. 4555/18, ΦΕΚ-133 Α/19-7-18 ορίζεται ότι ότι η εκτελεστική επιτροπή, στο πλαίσιο των αρμοδιοτήτων της που αφορούν την προετοιμασία κατάρτισης του προϋπολογισμού, καταθέτει το προσχέδιο αυτού στην οικονομική επιτροπή. Για τη σύνταξη του προσχεδίου, η εκτελεστική επιτροπή συγκεντρώνει και αξιολογεί τυχόν προτάσεις των υπηρεσιών του δήμου, καθώς και τη γνώμη της επιτροπής διαβούλευσης του άρθρου 76 του ν. 3852/2010. Η μη διατύπωση γνώμης επί του προϋπολογισμού από την επιτροπή διαβούλευσης, δεν κωλύει τη σύνταξη του προσχεδίου αυτού από την εκτελεστική επιτροπή. Εάν το προσχέδιο δεν καταρτιστεί ή δεν υποβληθεί εμπρόθεσμα στην οικονομική επιτροπή, τότε καταρτίζεται από αυτήν.Η εκτελεστική επιτροπή και η επιτροπή διαβούλευσης διατυπώνουν τη γνώμη τους, μόνο κατά το στάδιο κατάρτισης του προϋπολογισμού και δεν απαιτείται εκ νέου γνωμοδότησή τους για όποιες αναμορφώσεις του ακολουθήσουν.

Η αναμόρφωση του προϋπολογισμού αποτελεί ουσιαστικά τροποποίηση της απόφασης με την οποία ψηφίζεται αυτός. Ως εκ τούτου, για τις αναμορφώσεις ακολουθείται η ίδια διαδικασία που ακολουθείται για την ψήφιση του προϋπολογισμού, συμπεριλαμβανομένων των διατάξεων των παρ. 8 & 9 του άρθρου 77 του ν. 4172/2013, όπως πλέον ισχύουν. Συνεπώς, **κατατίθενται προς ψήφιση και εναλλακτικές προτάσεις**, εφόσον υπάρχουν τέτοιες.Τα ανωτέρω ισχύουν υπό την επιφύλαξη της διάταξης της παρ. 5 του ίδιου άρθρου «Η εκτελεστική επιτροπή και η επιτροπή διαβούλευσης διατυπώνουν τη γνώμη τους, μόνο κατά το στάδιο κατάρτισης του προϋπολογισμού και δεν απαιτείται εκ νέου γνωμοδότησή τους για όποιες αναμορφώσεις του ακολουθήσουν». ([ΥΠ.ΕΣ. εγκ.108/72349/16.10.2019](https://dimosnet.gr/blog/laws/297257/))

  Σύμφωνα με το αρ.πρωτ.1298/12-2-15 έγγραφο της Αποκεντρωμένης Διοίκησης Μακεδονίας - Θράκης και τις διατάξεις του άρθρου 77 παρ.4 του Ν.4172/2013 η οικονομική επιτροπή πρέπει να εισηγείται τις αναμορφώσεις του Προϋπολογισμού προς το Δημοτικό Συμβούλιο όπως εισηγείται το σχέδιο του Προϋπολογισμού.

Λαμβάνοντας υπόψη το με αρ. πρωτ.**331/20-1-2021** έγγραφο της Αποκεντρωμένης Διοίκησης Μακεδονίας – Θράκης με το οποίο εγκρίθηκε η υπ.αριθμ. **235/2020** απόφαση του Δημοτικού Συμβουλίου «Έγκριση ή μη Προϋπολογισμού και Ολοκληρωμένου Πλαισίου Δράσης (Ο.Π.Δ.) έτους 2021» η Οικονομική Υπηρεσία εισηγείται προς το Δ.Σ.την αναμόρφωση του Προϋπολογισμού έτους 2021 με ποσό που μεταφέρεται από το αποθεματικό αναλυτικά ως εξής:

**ΩΣ ΠΡΟΣ ΤΑ ΕΣΟΔΑ**

|  |  |  |  |  |  |
| --- | --- | --- | --- | --- | --- |
| ΝΕΟΣ ΚΩΔΙΚΟΣ ΕΣΟΔΟΥ | 06.00.1215.004 | Επιχορήγηση για την εξόφληση ληξιπρόθεσμων υποχρεώσεών τους προς τρίτους-ΥΠ.ΕΣ.: ΑΔΑ: 6Ρ0646ΜΤΛ6-Κ11 | Νέος κωδικός εσόδου σύμφωνα με το **υπ΄αριθμ.44489/14-06-2021**έγγραφο του Υπουργείου Εσωτε-ρικών με ΑΔΑ: 6Ρ0646ΜΤΛ6-Κ11 | 46.003,80 | ΣΤΟ ΑΠΟΘΕΜΑΤΙΚΟ |
| ΝΕΟΣ ΚΩΔΙΚΟΣ ΕΣΟΔΟΥ | 06.00.1219.009 | Επιχορήγηση από ΥΠ.ΠΟ.Α για το Κέντρο Τεκμηρίωσης Βιομηχανικής Κληρονομιάς Νάουσας “ΕΡΙΑ”– Ψηφιακός Μετασχηματισμός | Νέος κωδικός σύμφωνα με την απόφαση 249412/01-06-21 του Υπουργείου Πολιτισμού και Αθλητισμού και το με αρ. πρωτ. 8894/11.06.21 έγγραφο του αυτοτελές τμήματος Κοινωνικής Προστασίας, Παιδείας και Πολιτισμού . Αντίστοιχος κωδ. εξόδου: 02.15.6474.001 | 20.000,00 | ΣΤΟ ΑΠΟΘΕΜΑΤΙΚΟ |
| ΝΕΟΣ ΚΩΔΙΚΟΣ ΕΣΟΔΟΥ | 06.00.1219.010 | Επιχορήγηση από ΥΠ.ΠΟ.Α για «Διαδικτυακή Πύλη Σύγχρονης Τέχνης Νάουσας» | Νέος κωδικός σύμφωνα με το υπ. αριθμ.311277/02-07-21 έγγραφο του Υπουργείου Πολιτισμού- Αθλητισμού & το με αρ. πρωτ. 10945/15.07.21 έγγραφο του αυτοτελές τμήματος Κοινωνικής Προστασίας, Παιδείας και Πολιτισμού . Αντίστοιχος κωδ. εξόδου: 02.15.6117.026 | 10.000,00 | ΣΤΟ ΑΠΟΘΕΜΑΤΙΚΟ |
| **Θα πρέπει να επισημανθεί ότι με τις παραπάνω μεταβολές που γίνονται στους κωδικούς εσόδων δεν αυξάνεται το ανώτατο επιτρεπόμενο όριο του συνολικού αθροίσματος της Ομάδας Ι . Εγκεκριμένος Προϋπολογισμός 2021:4.493.629,68 ( παράγραφος Β.1 του άρθρου 3 της Κ.Υ.Α 46735/23-07-20)** | | | | | |
| **ΟΙ ΠΑΡΑΠΑΝΩ ΚΩΔΙΚΟΙΑΥΞΑΝΟΥΝ ΩΣ ΠΡΟΣ ΤΑ ΕΣΟΔΑ ΤΟ ΑΠΟΘΕΜΑΤΙΚΟ**  **(+76.003,80):** | | | | **+76.003,80** |  |

**ΩΣ ΠΡΟΣ ΤΑ ΕΞΟΔΑ**

|  |  |  |  |  |  |
| --- | --- | --- | --- | --- | --- |
| ΑΥΞΗΣΗ ΚΩΔΙΚΟΥ ΕΞΟΔΟΥ | 02.00.6117.001 | Αμοιβές λοιπών ελευθέρων επαγγελματιών εκτελούντων ειδικές υπηρεσίες | Αύξηση του κωδικού σύμφωνα με το αρ. πρωτ. 10342/6.07.21 έγγραφο της Διεύθυνσης Περιβάλ-λοντος –τμήματος καθαριότητας και ανακύκλωσης για το πλύσιμο των οχημάτων της υπηρεσίας | 8.332,80 | ΑΠΟ ΤΟ ΑΠΟΘΕΜΑΤΙΚΟ |
| ΑΥΞΗΣΗ ΚΩΔΙΚΟΥ ΕΞΟΔΟΥ | 02.00.6431 | Έξοδα ενημέρωσης και προβολής δραστηριοτήτων του Δήμου | Αύξηση του κωδικού σύμφωνα με το αρ. πρωτ. 10945/15.07.21 έγγραφο του αυτοτελές τμήματος Κοινωνικής Προστασίας, Παιδείας και Πολιτισμού | 2.000,00 | ΑΠΟ ΤΟ ΑΠΟΘΕΜΑΤΙΚΟ |
| ΑΥΞΗΣΗ ΚΩΔΙΚΟΥ ΕΞΟΔΟΥ | 02.00.6515 | Αμοιβές και προμήθειες τραπεζών | Αύξηση του κωδικού για να αντι-μετωπιστούν οι δαπάνες έως τέλος του έτους. Διαμορφ. Πρου-πολ.021: 9.000,00 Ενταλθέντα-πληρωθέντα:4.285,26 | 3.000,00 | ΑΠΟ ΤΟ ΑΠΟΘΕΜΑΤΙΚΟ |
| ΑΥΞΗΣΗ ΚΩΔΙΚΟΥ ΕΞΟΔΟΥ | 02.00.6822 | Προσαυξήσεις Ασφαλιστικών ταμείων Χρήσης | Αύξηση του κωδικού ώστε να πληρωθούν οι οφειλές προς ΕΦΚΑ σύμφωνα με το αρ.191- 7/7/21 Γραμμ. Είσπραξης Καθυστερούμενων Οφειλών που προέκυψαν από τις μισθοδοσίες των εργαζομένων του πρώην ΚΕΔΗΠΟΝ. Διαμορφ. Προυπολ. 2021:200,00 | 10.800,00 | ΑΠΟ ΤΟ ΑΠΟΘΕΜΑΤΙΚΟ |
| ΝΕΟΣ ΚΩΔΙΚΟΣ ΕΞΟΔΟΥ | 02.15.6443.016 | Εγκαίνια – έναρξη λειτουργίας του Κέντρου Βιομηχανικής Κληρονομιάς Νάουσας | Νέος κωδικός σύμφωνα με αρ. πρωτ. 10945/15.07.21 έγγραφο του αυτοτελές τμήματος Κοινω-νικής Προστασίας, Παιδείας και Πολιτισμού | 10.000,00 | ΑΠΟ ΤΟ ΑΠΟΘΕΜΑΤΙΚΟ |
| ΝΕΟΣ ΚΩΔΙΚΟΣ ΕΞΟΔΟΥ | 02.15.6443.017 | «Naoussa Urban Art Festival 2021» | Νέος κωδικός σύμφωνα με αρ. πρωτ. 10945/15.07.21 έγγραφο του αυτοτελές τμήματος Κοινω-νικής Προστασίας, Παιδείας και Πολιτισμού | 5.000,00 | ΑΠΟ ΤΟ ΑΠΟΘΕΜΑΤΙΚΟ |
| ΝΕΟΣ ΚΩΔΙΚΟΣ ΕΞΟΔΟΥ | 02.15.6474.001 | Κέντρο Τεκμηρίωσης Βιομηχανικής Κληρονομιάς Νάουσας “ΕΡΙΑ”– Ψηφιακός Μετασχηματισμός – επιχορ. ΥΠ.ΠΟ.Α | Νέος κωδικός σύμφωνα με την απόφαση 249412/01-06-211 του Υπουργείου Πολιτισμού και Αθλητισμού το και με αρ. πρωτ. 8894/11.06.21 έγγραφο του αυτοτελές τμήματος Κοινωνικής Προστασίας, Παιδείας και Πολιτισμού . Αντίστοιχος κωδ. εσόδου: 02.00.1219.009 | 20.000,00 | ΑΠΟ ΤΟ ΑΠΟΘΕΜΑΤΙΚΟ |
| ΝΕΟΣ ΚΩΔΙΚΟΣ ΕΞΟΔΟΥ | 02.15.6117.026 | Διαδικτυακή Πύλη Σύγχρονης Τέχνης Νάουσας – επιχορ. ΥΠ.ΠΟ.Α | Νέος κωδικός σύμφωνα με το υπ. αριθμ.311277/02-07-21 έγγραφο του Υπουργείου Πολιτισμού- Αθλητισμού & το με αρ. πρωτ. 10945/15.07.21 έγγραφο του αυτοτελές τμήματος Κοινωνικής Προστασίας, Παιδείας και Πολιτισμού . Αντίστοιχος κωδ. εσόδου: 06.1219.010 | 10.000,00 | ΑΠΟ ΤΟ ΑΠΟΘΕΜΑΤΙΚΟ |
| **ΟΙ ΠΑΡΑΠΑΝΩ ΚΩΔΙΚΟΙ ΜΕΙΩΝΟΥΝ ΩΣ ΠΡΟΣ ΤΑ ΕΞΟΔΑ ΤΟ ΑΠΟΘΕΜΑΤΙΚΟ:**  **: -69.132,80** | | | | **-69.132,80** | |
| **ΜΕ ΤΗΝ ΠΑΡΟΥΣΑ ΑΝΑΜΟΡΦΩΣΗ ΜΕΙΩΝΕΤΑΙ ΤΟ ΑΠΟΘΕΜΑΤΙΚΟ**  **( ΕΣΟΔΑ:+76.003,80– ΕΞΟΔΑ:-69.132,80= +6.871,00 ):** | | | | **+6.871,00** | |
| **ΠΡΟΗΓΟΥΜΕΝΟ ΠΟΣΟ ΤΟΥ ΑΠΟΘΕΜΑΤΙΚΟΥ (7η ΑΝΑΜΟΡΦ.ΠΡΟΥΠ/ΣΜΟΥ 2021) :** | | | | **3.503,06** | |
| **ΝΕΟ ΠΟΣΟ ΤΟΥ ΑΠΟΘΕΜΑΤΙΚΟΥ ΟΠΩΣ ΔΙΑΜΟΡΦΩΝΕΤΑΙ ΜΕ ΤΗΝ ΠΑΡΟΥΣΑ ΑΝΑΜΟΡΦΩΣΗ (+6.871,00 +3.503,06= 10.374,06) To ανώτατο ποσό που μπορεί να είναι το αποθεματικό καθορίζεται στο 5% επί των προϋπολογισθέντων τακτικών εσόδων του 2021 : σύνολα ΚΑ Ο + ΚΑ 21 + ΚΑ 321 δηλ. το ανώτερο που μπορεί να υπολογιστεί για το έτος 2021 ισούται με 649.308,50 € (12.986.170,00 Χ 5%)** | | | | **10.374,06** | |

**ΠΡΟΪΣΤΑΜΕΝΟΣ ΑΝΑΠΛ. ΔΙΕΥΘΥΝΤΗΣ**

**ΟΙΚΟΝΟΜΙΚΟΥ ΤΜΗΜΑΤΟΣ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΝΙΚΑΣ ΒΑΣΙΛΕΙΟΣ ΚΟΦΚΕΛΗΣ ΑΘΑΝΑΣΙΟΣ**

Η Οικονομική Επιτροπή μετά από συζήτησηκαι λαμβάνοντας υπόψη :

* Την εισήγηση του Προέδρου.
* Την από 16-07-2021 εισήγηση της Διεύθυνσης Οικονομικών Υπηρεσιών.
* Την παραγρ. 1& 2 του άρθρου 72 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α’) όπως αντικαταστάθηκε μετο άρθρο 189 του Ν. 4555/18, ΦΕΚ-133 Α/19-7-18 καιισχύει σήμερα.
* Το άρθρο77 Ν. 4172/2013 (παράγραφοι 5, 8 & 9) όπως αντικαταστάθηκε με το άρθρο 189 του Ν. 4555/18, ΦΕΚ-133 Α/19-7-18 και ισχύει σήμερα.
* Τα άρθρα 155-162 του Ν.3463/06 (Κώδικας Δήμων & Κοινοτήτων),που αφορούν την κατάρτιση προϋπολογισμού των Δήμων και κοινοτήτων, όπως πλέον ισχύουν.
* Τα οριζόμενα στην υπ' αριθμ. Κ.Υ.Α.46735/23-07-20 (ΦΕΚ/3170 Β):«Παροχή οδηγιών για την κατάρτιση του προϋπολογι­σμού των δήμων, οικονομικού έτους 2021 – τροπο­ποίηση της υπ’ αριθμ. 7028/2004 (Β΄ 253) απόφασης» και στην εγκυκλίου ΥΠ.ΕΣ. 108/72349/16.10.2019.
* Την υπ’ αριθμ. 331/20-01-2021 απόφαση της Αποκεντρωμένης Διοίκησης Μακεδονίας – Θράκης με την οποία εγκρίθηκε η υπ. αριθμ. 235/2020 απόφαση του Δημοτικού Συμβουλίου «Έγκριση ή μη Προϋπολογισμού και Ολοκληρωμένου Πλαισίου Δράσης (Ο.Π.Δ.) έτους 2021».

Ο κ. Λακηνάνος ψήφισε  και  τοποθετήθηκε:

 Ως προς τα έσοδα

Μετά και από τις εξηγήσεις που έδωσε ο Πρόεδρος για τους κωδικούς ΕΣΟΔΩΝ, συμφωνούμε με τους ΚΑ 06.00.1215.004, 06.00.1219.009, αναφερόμενους αντίστοιχα στην εξόφληση των ληξιπρόθεσμων και την επιχορήγηση από το ΥΠ. ΠΟ. Α, καθώς θα έρθει μετέπειτα η εξειδίκευση πίστωσης και η ανάθεση του έργου, ενώ ΛΕΥΚΟ στον ΚΑ 06.00.1219.010 καθώς δεν δόθηκαν επαρκείς εξηγήσεις για το αντικείμενο του έργου

ΩΣ ΠΡΟΣ ΤΑ ΕΞΟΔΑ

Στον ΚΑ 02.00.6117.001 κατά καθότι πρέπει να καλυφθούν άμεσα οι θέσεις στην καθαριότητα με μόνιμο προσωπικό αντίς της πολιτικής της Δ.Αρχής να αναθέτει σε εργολάβο, στον ΚΑ 02.00.6431 κατά. ΚΑ 02.00.6515 ναι (καθότι αναφέρεται σε επιχορηγούμενο πρόγραμμα αγροτικής οδοποιίας, τύπου δανειακής σύμβασης μέσω τραπεζών χωρίς Επιβάρυνση του Δήμου), στον ΚΑ 02.00.6822 ναι, στον ΚΑ 02.15.6443.016 όχι καθότι πάρα μεγάλο έξοδο αναλογικά με την σημερινή δεινή οικονομική κατάσταση του Δήμου που καταντά σπατάλη, στον ΚΑ 02.15.6443.017 λευκό καθότι αιτιολογημένα καταψηφίσαμε για διάφορους λόγους την πίστωση, στον ΚΑ 02.15.6474.001 ναι, και στον ΚΑ 02.15.6117.026 λευκό

Συνεπώς, υπάρχουν κωδικοί που συμφωνούμε και άλλοι κωδικοί που διαφωνούμε όπου αναφερθήκαμε αναλυτικά παραπάνω, δεν μας δίνεται η δυνατότητα να ψηφίσουμε ανά κωδικό, για αυτό ΛΕΥΚΟ

Ο κ. Τσέλιος τοποθετήθηκε: ΝΑΙ αν και βρίσκω υπερβολικό το ποσό των 10.000€ για των ΚΑ 02.15.6443.016 (εγκαίνια – έναρξη λειτουργίας του κέντρου Βιομηχανικής Κληρονομιάς Νάουσας) για τη σημερινή οικονομική κατάσταση του Δήμου

**ΑΠΟΦΑΣΙΖΕΙ ΟΜΟΦΩΝΑ**

**(στις καταμετρηθείσες ψήφους)**

**Συντάσσει** την 8η Αναμόρφωση του Προϋπολογισμού έτους 2021 (Ο.Υ.) του Δήμου Ηρωικής Πόλεως Νάουσας όπως εμφανίζεται στον ανωτέρω πίνακα, σύμφωνα με την εισήγηση της Υπηρεσίας η οποία αποτελεί αναπόσπαστο μέρος της παρούσας απόφασης και **εισηγείται** την απόφαση αυτή στο Δημοτικό Συμβούλιο Ηρ. Πόλης Νάουσας προς έγκριση και λήψη σχετικής απόφασης.

**Η απόφαση αυτή πήρε αύξοντα αριθμό 288/2021**

Αφού αναγνώστηκε το πρακτικό αυτό υπογράφεται ως ακολούθως

|  |  |
| --- | --- |
| Ο ΠΡΟΕΔΡΟΣ  Υπογραφή όπως στην αρχή | ΤΑ ΜΕΛΗ Υπογραφή όπως στην αρχή |

ΑΚΡΙΒΕΣ ΑΝΤΙΓΡΑΦΟ

Ο ΠΡΟΕΔΡΟΣ

ΚΑΡΑΓΙΑΝΝΙΔΗΣ ΑΝΤΩΝΙΟΣ